An paggamit daa kan tataramon na 'kakampi' sa konteksto militar para sa mga tropa o materyales na bakong kalaban, nagpoon pa kan Enot na Gerang Pankinaban, huli sa mga bomba na naghuhurulog harayo sa tinutuyong kalaban. An militar kan Estados Unidos an enot na nag'usar kan terminong ini ta an mga myembrong militar kan North Atlantic Treaty Organization (NATO) sinasabi kan arog na mga insidente na ""asul sa asul"", ta sa mga pag'ensayo militar ninda, inaapod ninda an sadiring pwersa kolor asul (banderitang asul) asin an pwersa kan Warsaw Pact inaapod na kolor narangha (banderitang narangha).

Maisog asin daing takot sa pagsurog niya sa mga deretso kan namamanwaan, siya saro sa enot tolos na ipinakulong ni Presidente Marcos kan madeklar4a an Ley Militar kan 1972. Si Yorac nagkandidato para sa pagkasenador kan eleksyon nasyonal 1998 sa lindong kan Partido Reporma–LM ni Renato de Villa alagad nadaog.

An siyudad ika-6 na pinakasadit na yunit nin gobyerno kun hiwas nin daga' an pag'uurulayan. An hiwas niya 4.5% kan total na hiwas kan Metro Cebu asin dai pa ngane 1% kan total na kahiwasan kan probinsya nin Cebu.

Si Jose Ignacio Pawa (Abril 29, 1856 - Mayo 24, 1926), sarong rebolusyonaryong heneral kan Hokbong Rebolusyonaryo kan Filipinas kan panahon nakikipaglaban ini sa mga Kastila. Siya purong Intsik na nag-igdi sa Filipinas kan 1890. Gikan siyang Lao-na, Fookien, Tsina.

Alagad, sa paggayak ninda, naisip na bawian hamo (armas) an mga Pilipinong Gwardya Sibil sa takot na ini makaisip pang mag-alsa. Naglakop na logod an huringhuding sa Nueva Caceres na sinda gagaradanon kan mga Kastila o ihuhulog sa dagat sa pag-iba ninda pa-Iloilo. Sa Angeles asin Plazo iyo na an nagplano kun ano an gigibohon basta may oportunidad na patas an sitwasyon ta naisip ninda delikado na an saindang kamugtakan.

Kun an mga pasahero naroso' paenotan sinasabing sobsob an dalagan, kun naroso' sa hurihan, sinasabing tuwal an dalagan asin magabat goyodon kan kabayo. Kun sobra an gabat ngane, naaalsa pa an kabayo sa ayre.

Oktobre 19 an ika-292 na aldaw kan taon (ika-293 sa mga ogdong taon) sa Gregoryanong kalendaryo. Igwang natatadang 73 na aldaw sagkod kan katapusan nin taon.

Sinasabing an aratilis tood sa mga pakdot na daga, maasido o ma'alkaline man asin panahon na paltik. An mga pisog kaini napapalakop kan mga gamgam, paniki, asin kan iba pang mga layog-layog. Ini naglakop asin natood naman magtalubo sa mga tropikal na lugar arog kan Sur-subangan na Asya. Bilang mabubuhayon na tinanom, maray ining magkondisyon kan daga na magin bagbag sa ibang pananom pero may peligro man na madaog logod an pagtubo kan ibang tinanom.

Nagpoon maglaog an mga Amerikano igdi sa Bicol duman sa Sola' kan Sorsogon kan Enero 20, 1900 asin kan Pebrero 20, sarong flotilla kan mga Amerikano luminaog man sa Sola' kan San Miguel asin sa tolong lugar kan Camarines sur, sa pampang kan Calabanga, Barcelonita asin Cabusao nagdoong an pwersa armada kan mga Amerikano, na iyo an brigada kan 407th Regiment na pinamayohan ni Hen. John Bates.